ચાઇલ્ડ હેલ્પલાઇન ૧૦૯૮નો ઇલાજયુવા સંસ્થાના વિજય ખરાત છેલ્લાં પાંચ વર્ષથી ચાઇલ્ડ હેલ્પલાઇનમાં કામ કરી રહ્યા છે. તેમણે ચાઇલ્ડ હેલ્પલાઇન અંગે વિગત વાર જણાવતા કહ્યું, ‘પહેલાં અનાથ, ભગાડાયેલાં કે ભાગીને મુંબઈ આવેલાં બાળકો પાસે જઈને સ્વૈચ્છિક સંસ્થાના કાર્યકરો તેમને મળતાં, સમજાવતાં અને કંઈક ઉપાય કરતા. આજે આ કામ કૉલ સેન્ટર દ્વારા થઈ રહ્યું છે. ૧૦૯૮ આ કૉલ સેન્ટરનો નંબર છે. આ હેલ્પલાઇન ર૪ કલાક ચાલુ હોય છે. દેશનાં ૬૦૦ શહેરોમાં આ હેલ્પલાઇન અને ચાઇલ્ડલાઇન સેન્ટરનું કામ ચાલે છે. દેશભરમાંથી ચાઇલ્ડ ટ્રાફિકિંગનો કૉલ સૌથી પહેલાં અહીં આવે છે. બાદમાં જે-તે વિસ્તારમાં આ કામ સંભાળતી સંસ્થાને જાય છે. મુંબઈમાં અલગ-અલગ ચાર વિભાગોમાં ચાર સંસ્થા કામ કરી રહી છે. આ ફાઉન્ડેશન ઉપરાંત, નવનિર્માણ વિકાસ કેન્દ્ર, કમ્યુનિટી કમિટેડ ડેવલપમેન્ટ ટ્રસ્ટ અને ચાઇલ્ડલાઇન ઇન્ડિયા ફાઉન્ડેશન. મુંબઈના ચાઇલ્ડલાઇન સેન્ટરના વિસ્તારમાં કરી રોડથી મુલુંડ અને કોટન ગ્રીનથી માખુર્દ વિસ્તાર આવે છે.’